als_Latn dik_Latn sag_Latn
Historike ajo që ka ndodhur në Kardif. Reali i Madridit shkruan historinë e Ligës së Kampionëve teksa bëhet skuadra e parë që arrin të fitojë trofeun prestigjoz dy herë radhazi, ashtu si askush tjetër prej momentit që u ndërrua emri i kompeticionit.
Madrilenët e drejtuar nga Zinedine Zidane mposhtën në finale Juventusin me rezultatin 4-1, duke bërë që të vijojë mallkimi që përndjek prej 21 vitesh në Ligën e Kampionëve. Bardhezinjtë kanë humbur finalen e 8-të nga 10 të tilla, duke kos arritur dot që të fitojnë trofeun prestigjoz që e lakmojnë prej kohës. Kjo ishte finalja e dytë brënda tre viteve të humbur për Juventusin pas asaj ndaj Barcelonës në vitin 2015.
Ndeshja filloi në mënyrë spektakolare teksa Ronaldo kaloi fillimisht në avantazh Realin, përpara se Mario Manxukiç të barazonte me një super gol për ta mbyllur pjesën e parë në barazim 1-1.
Ndërkohë, në pjesën e sytë supermacia e Realit u ndje dukshëm teksa golat e Kasemiros në minutën e 61′ dhe goli i Ronaldos në minutën e 64′ vulosën përfundimisht fatin e ndeshjes duke bërë që trofeu të qëndrojë sërish në Madrid me Realin si fitues për të dytën herë radhazi, teksa në fund kishte kohë edhe për golin e Marko Asensios në minutën e 91′.
Ronaldo gjithashtu u fut në histori mbrëmjen e sotme me dopietën e tij, si lojtari që ka shënuar në tre finale të ndryshme të Ligës së Kampionëve teksa Reali e dërgon në 12 numrin e trofeve të fituar, ashtu si asnjë skuadër tjetër në Europë duke qenë rekordmenët e këtij kompeticioni.
Ndërkaq, Juventusi ishte i pafat në këtë ndeshje pasi pësoi dy gola me devijim por gjithashtu u detyrua ta mbyllë ndeshjen me 10 lojtarë për shkak se Kuadrado u ndëshkua me të kuq pas simulimit të Serxho Ramos.
Keqardhja më e madhe në këtë finale është për Xhanluixhi Bufon. Portieri legjendar ka humbur mundësinë e fundit për të fituar trofeun e Ligës së Kampionëve, i vetmi trofe madhor që i mungon.
als_Latn als_Latn als_Latn als_Latn als_Latn als_Latn als_Latn